Loftmynd af íþróttasvæði Safamýrar . Google Borgarráð hefur samþykkt að hefja samningaviðræður við Knattspyrnufélagið Víking um að félagið taki við rekstri íþróttamannvirkja í Safamýri eftir flutning íþróttafélagsins Fram á nýtt félagssvæði í Úlfarsárdal . Í samþykkt borgarráðs kemur fram að núverandi íþróttamannvirki Fram á svæðinu , gervigrasvöllur og íþróttahús , verði eign Reykjavíkurborgar og verði falin Víkingi til reksturs með sérstökum þjónustusamningi , að flutningum Fram loknum . Núverandi grasæfingasvæði í Safamýri verði tekin til „ annarrar þróunar . “ Í samþykkt borgarráðs kemur fram að litið hafi verið til samgangna , hverfisskiptingar og sterkrar framtíðarsýnar félagsins fyrir Safamýrarsvæðið . Þá hafi jafnvægi milli hverfisfélaga verið tryggt . Í samþykktinni segir einnig að breytingin skapi svigrúm til annarrar uppbyggingar á svæðinu . Að mati borgarráðs er nauðsynlegt að Fram , Víkingur , fulltrúar íbúa á svæðinu , Íþróttabandalag Reykjavíkur og íþrótta - og tómstundasvið hefji þegar í stað þess breytingu á íþróttastarfi á svæðinu . Menningar - , íþrótta - og tómstundaráði verði falið að sinna stefnumótun og eftirlit með verkefninu af hálfu Reykjavíkurborgar . Stýrihópur um framtíðarstefnu í íþróttamálum hefur haft málið til skoðunar og hefur hópurinn meðal annars fundað með fulltrúum þeirra félaga sem sýnt hafa áhuga á því að þjóna Safamýrarsvæðinu . Hópurinn hefur einnig hitt fulltrúa íbúa á svæðinu . Er það einróma niðurstaða áfangaskýrslu hópsins að leggja til að gengið verði til samninga við Víking . Tók hópurinn tillit til fjölda íbúa á svæðinu í samhengi við svæði sem heyra undir önnur íþróttafélög í grenndinni . Þá var litið til almenningsamgangna , tengsla við aðrar hverfaskiptingar og framtíðarsýn fyrir Safamýrarsvæðið . Borgarráð hefur gefið umhverfis - og skipulagssviði grænt ljós á að hefja útboð framkvæmda við íþróttamannvirki í Úlfarsárdal . Gert er ráð fyrir að framkvæmdir hefjist í lok sumars og að þeim ljúkí maí ársins 2022 .